اقليم جاليسيا (Galicia,نطق اسپانى: [ɡaˈliθja]) واحد من 17 منطقه من الأقاليم (مناطق) المتمتعة بحكم ذاتى فى اسبانيا و جاليسيا عاصمتها سانتياجو دى كومپوستيلا. اقليم جاليسيا له جنسيه تاريخيه، و اصله من واحده من الممالك الأولى فى أوروبا، مملكة جاليسيا. مساحة جاليسيا 29,574 كيلومتر مربع (11,419 ميل2). المناطق الداخليه من جاليسيا بتتكون من جبال مش عاليه بدون قمم محدده. و فيه أنهار كتيره، ومعظم الأنهار (و مش كلها) بتمر فى وديان ضيقة، و أهم أنهار جاليسيا نهر سيل ونهر مينيو. مينيو هو أطول أنهار جاليسيا ، و طوله 340 كيلومتر و مصب نهر مينيو بيصب فى المحيط الاطلنطى و بيفصل بين جنوب اقليم جاليسيا و شمال البرتغال. اقليم جاليسيا له جنسيه تاريخيه ، و اصله من واحده من الممالك الأولى فى أوروبا، مملكة جاليسيا. جاليسيا مجتمع اسبانى بيحكم نفسه. اللغات الرسمى فى جاليسيا هيا جاليجو و اسبانى. الجاليجو (Galego نطق: [ɡaˈleɡo]) هيا لغه من الفرع الأيبيرو-رومانسى الغربى بيتكلمها سكان اقليم جاليسيا فى شمال غرب اسپانيا، و كمان فى المناطق الصغيرة المجاورة فى المجتمعات المستقلة استورياس و كاستييا و ليون و ف شمال البرتغال.